নভেম্বরের শেষ দিনে দেশের সর্বোচ্চ আদালত এক নির্দেশ জারি করে যে, দেশের সমস্ত সিনেমা হলে এবার থেকে ছবি শুরু হওয়ার আগে জাতীয় সংগীত বাজানো বাধ্যতামূলক। আদালতের পর্যবেক্ষণ অনুযায়ী, ‘কীভাবে জাতীয় সংগীত গাইতে হয় এবং তার প্রতি শ্রদ্ধা জানাতে হয়, অনেকেই তা এখনও জানেন না। মানুষকে তা শেখানো উচিত। আমাদের উচিত দেশের জাতীয় সংগীতকে সম্মান জানানো।’ নির্দেশে আরও বলা হয়েছে যে, জাতীয় সংগীত বাজানোর সময়ে সিনেমা হলের পর্দায় জাতীয় পতাকাও দেখাতে হবে। 
আরও পড়ুন
• জাতীয় সংগীত গাওয়ার অনুমতি নেই। স্কুল শিক্ষিকারা পদত্যাগে
• জাতীয় সংগীত নিয়ে বড় নির্দেশ সুপ্রিম কোর্টের। মানতে হবে সব সিনেমা হলকে
• ভারতের জাতীয় চিহ্ন ও তার অর্থ
গতকাল, সোমবার, লোকসভায় জাতীয় সংগীত নিয়ে কেন্দ্রের মতামত জানালেন মানব সম্পদ উন্নয়ন মন্ত্রকের কেন্দ্রীয় প্রতিমন্ত্রী উপেন্দ্র কুশওয়াহা। তাঁকে জিজ্ঞেস করা হয়েছিল, সরকারি ও সরকারি সাহায্যপ্রাপ্ত স্কুলগুলিতে জাতীয় সংগীত গাওয়া বাধ্যতামূলক কিনা? তাঁর উত্তর ছিল ‘না’। 
২০০৯ সালের ‘আরটিই’ আইন অনুয়ায়ী, দেশজুড়ে ৬ থেকে ১৪ বছরের প্রত্যেক শিশুর জন্য বিনা খরচে শিক্ষাদান বাধ্যতামূলক। ভারতের সংবিধান সম্পর্কে শিশুদের শিক্ষা দেওয়া স্কুল, তথা রাজ্যেরই দায়িত্ব। তা নিয়ে কেন্দ্র, তথা সরকার কোনও আজ্ঞা জারি করেনি।